cyanic-selkie/wikianc huggingface dataset:
এসরেফোগলু মসজিদ
ইতিহাস
রুমের সেলজুকদের বিভিন্ন গভর্নররা তাদের শেষ বছরগুলোতে আংশিক স্বাধীনতা উপভোগ করেন। তারা "আনাতোলিয়ান বেইলিকস" নামে তাদের নিজস্ব আধা-স্বাধীন রাজত্ব প্রতিষ্ঠা করেন। "এশরেফিদ" (১২৮০-১৩২৬) হলো মধ্য পশ্চিম আনাতোলিয়ার একটি ছোট বেলিক। এশরেফি'দের দ্বিতীয় বে "সুলেমান বে" ১২৮৮ সালের পর তার বেইলিকের রাজধানী হিসাবে বেসেহির শহরটি পুনর্নির্মাণ করেন। যদিও তার বেলিকের তুলনামূলকভাবে একটি গুরুত্বহীন রাজনৈতিক শক্তি ছিল, তবে শহরটি সেলজুক বিশ্বের অন্যতম সাংস্কৃতিক কেন্দ্র হিসেবে বিকাশ লাভ করে। পরবর্তিতে, তিনি ১২৯৬ সালে বেসেহিরে একটি মসজিদ পরিচালনা করেন, যা "আনাতোলিয়ান বেইলিক" আমলের অন্যতম সেরা মসজিদ ছিল। তিনি ১৩০২ সালে মারা যান এবং তাকে মসজিদের পাশে একটি সমাধিতে সমাহিত করা হয়।
বিবরণ
সাত শতাব্দীর পরে, অন্যান্য সেলজুক কাঠের ভবনের বিপরীতে এই মসজিদটি টিকে আছে এবং এটি নিয়মিত পরিষেবার জন্য ব্যবহৃত হয়। কাঠের স্তম্ভগুলো দেবদারু দিয়ে তৈরি এবং মৌখিক ঐতিহ্য অনুসারে, ইমারতে ব্যবহার করার আগে এগুলোকে ছয় মাস বেসেহির হ্রদে ভিজিয়ে রাখা হয়। মসজিদের মাঝখানে একটি বরফের গর্ত রয়েছে। তুলনামূলকভাবে সাম্প্রতিক সময় (১৯৪০ এর দশক) পর্যন্ত, গর্তটি কাছাকাছি পর্বত থেকে তুষার দিয়ে ভরাট করা হত। এই তুষার গ্রীষ্মকালে মসজিদটিকে শীতল করে এবং কাঠের অবকাঠামোতে প্রয়োজনীয় আর্দ্রতা সরবরাহ করে।
ইউনেস্কো বিশ্ব ঐতিহ্যের তালিকা
এ মসজিদটি ১৫ এপ্রিল ২০১১ সালে বিশ্ব ঐতিহ্যের তালিকায় অন্তর্ভুক্ত হয়। এর ন্যায্য বিবৃতি হলো: "এসরেফোগলু মসজিদ প্রাচীন আনাতোলিয়ান তুর্কি স্থাপত্যের সমস্ত প্রধান উপাদানগুললোর সমন্বয়ে তৈরি মসজিদ। ইমারতটি ইসলামি বিশ্বের সবচেয়ে বড়, সর্বোত্তম সংরক্ষিত কাঠের কলাম এবং ছাদযুক্ত মসজিদ"।
মোসলেম উদ্দিন
মোসলেম উদ্দিন (জন্ম: ৩০ জানুয়ারী ১৯৩৯) বাংলাদেশের ময়মনসিংহ জেলার রাজনীতিবিদ ও আইনজীবী যিনি ময়মনসিংহ-৬ আসনের সংসদ সদস্য।
জন্ম ও শিক্ষাজীবন
মোসলেম উদ্দিন ৩০ জানুয়ারী ১৯৩৯ সালে ময়মনসিংহ জেলার ফুলবাড়িয়া উপজেলায় জন্মগ্রহণ করেন। তিনি ফুলবাড়ীয়া পাইলট উচ্চ বিদ্যালয় থেকে মাধ্যমিক পাশ করেন। পরবর্তী সময়ে একই বিদ্যালয়ে শিক্ষকতাও করেছেন তিনি। তিনি বি.এ; বি.এড; এবং এল.এল.বি শিক্ষায় শিক্ষিত।
রাজনৈতিক জীবন
রাজনীতিতে সক্রিয় এবং আইনজিবী মোসলেম উদ্দিন ৭ মে ১৯৮৬ সালের তৃতীয়, ১২ জুন ১৯৯৬ সালের সপ্তম, ২৯ ডিসেম্বর ২০০৮ সালের নবম, ৫ জানুয়ারি ২০১৪ সালের দশম ও ৩০ ডিসেম্বর ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ময়মনসিংহ-৬ আসন থেকে সংসদ সদস্য নির্বাচিত হন।
রাউল গোমেজ র‍্যামিরেজ
রাউল গোমেজ র‍্যামিরেজ (২৯ মে ১৯৬৪ - ১০ ডিসেম্বর ২০১৪) মেক্সিকো র গুয়ানাহুয়াতো প্রদেশের ইউরিরিয়ায় জন্মগ্রুহণকারী রাজনীতিবিদ ছিলেন। তিনি মেক্সিকান কংগ্রেসের ৬২তম আইনসভায় নিম্নকক্ষ কামারা দে ডিপুতাদোজ (অনুঃ উপনেতাদের কক্ষ)-এ একজন উপনেতা হিসাবে দায়িত্ব পালন করেছিলেন এবং গুয়ানাহুয়াতোর দশম জেলা প্রতিনিধিত্ব করেছিলেন। ২০১৪ সালের ১৬ নভেম্বর রাউল গুয়ানাহুয়াতোর সেলেয়ার কাছে একটি সড়ক দুর্ঘটনার মারাত্মকভাবে আহত হন। ১০ ডিসেম্বর তিনি মারা যান।
কলাবাঘ
থাম্ব|কলাবাঘ উপত্যকা
কলাবাঘ, পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি ইসাখেল তহসিলের একটি অন্যতম অঞ্চল হিসেব পরিচালিত হয়ে থাকে।  এটি সিন্ধু নদীর পশ্চিম তীরে অবস্থিত। এটি সল্ট রেঞ্জ অঞ্চলের লাল পাহাড় এবং পাহাড়ের মধ্য দিয়ে সিন্ধু নদীর তীরের অসাধারণ দৃশ্যের জন্য বিখ্যাত। এছাড়াও ঐতিহ্যগত দিক থেকে; শহরটিতে বিশেষ করে পাদুকা এবং মাখাদি হালওয়া হস্তশিল্প উৎপাদন করার জন্য বিখ্যাত।
প্রাকৃতিক গ্যাসক্ষেত্র
সাধারণত, ১,০০০ মিটার থেকে ৬,০০০ মিটার গভীরে (৬০°C থেকে ১৫০°C তাপমাত্রায়) জৈব তলানি চাপা পড়ে তেল তৈরি হয়, যেখানে অধিক গভীরে এবং তাপমাত্রায় তলানি চাপা পড়ে প্রাকৃতিক গ্যাস উৎপন্ন করে। এগুলোর উৎস যতই গভীরতর হয়, গ্যাস তত "শুষ্ক" হয় (অর্থাৎ, গ্যাসে ঘনীভূত অংশ হয়)। তেল এবং প্রাকৃতিক গ্যাস পানি থেকে হালকা হওয়ার কারণে, উৎস থেকে এগুলো ভূপৃষ্ঠে চুইয়ে বের হয়ে আসা বা অ-বেধগম্য স্ট্রাটিগ্রাফিক ট্র্যাপে জমা না হলে ছড়িয়ে পড়তে চায়। এগুলোকে ড্রিলিংয়ের মাধ্যমে ট্র্যাপ থেকে নিষ্কাশন করা যেতে পারে।
সবথেকে বড় প্রাকৃতিক গ্যাসক্ষেত্র হচ্ছে সাউথ পার্স/আসালোয়েশ গ্যাসক্ষেত্র, যা ইরান এবং কাতারের মধ্যে অংশীদারত্বের মাধ্যমে পরিচালিত। দ্বিতীয় সর্বোচ্চ বড় প্রাকৃতিক গ্যাসক্ষেত্র হচ্ছে উরেঞ্জয় গ্যাসক্ষেত্র, এবং তৃতীয় সর্বোচ্চ বড় প্রাকৃতিক গ্যাসক্ষেত্র হচ্ছে ইয়ামবুর্গ গ্যাসক্ষেত্র, যার উভয় দুটিই রাশিয়ায় অবস্থিত।
উপকূলীয় গ্যাসক্ষেত্র
তেলের মতোই, প্রাকৃতিক গ্যাসও প্রায়শই উত্তর সাগর, আয়ারল্যান্ডের করিব গ্যাসক্ষেত্র, এবং স্যাবল দ্বীপের নিকটবর্তী স্কটিশ এলাকার স্যাবল অফশোর এনার্জি প্রোজেক্টের মতো উপকূলীয় গ্যাসক্ষেত্রের জলতলে পাওয়া যায়। খরচ এবং পানিতে অনপুকুল পরিবেশে কাজ করার জন্য উপকূলীয় প্রাকৃতিক গ্যাস আহরণ ও পরিবহনে ভূমি-ভিত্তিক গ্যাসের তুলনায় অনেক বৈচিত্র্যতা রয়েছে।
২১শ শতাব্দীর প্রথম দিকে গ্যাসের দাম বৃদ্ধির জন্য উত্তোলনকারীরা পূর্বে যেসব গ্যাসক্ষেত্রকে অর্থনৈতিকভাবে গুরুত্বপূর্ণ মনে করত না, তারা সেগুলো আবার পরিদর্শন করতে শুরু করেছে। উদাহরণস্বরূপ, ২০০৮ সালে মেক্সিকো উপদ্বীপের ব্ল্যাকবিয়ার্ড এলাকাটিতে ম্যাকমোরান এক্সপ্লোরেশন ৩২,০০০ ফুটের (৯৭৫৪ মিটার) (গ্যাস উৎপাদনের ইতিহাসে সবচেয়ে গভীরতম পরীক্ষাধীন কূপ) অধিক ড্রিলিং গভীরতার একটি গ্যাসক্ষেত্রের অনুমোদন দেয়। ক্ষেত্রটিকে পরিত্যক্ত ঘোষণা করার আগে, ২০০৬ সাল নাগাদ এক্সন মবিল ৩০,০০০ ফুট পর্যন্ত খনন করেও কোন গ্যাস পায় নি।
নুজি ক্যানঝেং টংমেনগুই
প্রতিষ্ঠা
এটি ১৯১২ সালের ২০ ফেব্রুয়ারি নানজিং-এ টাং কুনয়িং (এভি উইমেন্স সাপোর্ট অ্যাসোসিয়েশনের প্রতিষ্ঠাতা) দ্বারা প্রতিষ্ঠিত হয়েছিল। সেই সময়ে, চীনা সাম্রাজ্য বিলুপ্ত করা হয়েছিল এবং চীনের নতুন প্রজাতন্ত্রের সংবিধান লেখা হওয়ার কথা ছিল। নারী কর্মীরা উদ্বিগ্ন ছিলেন যে নতুন প্রজাতন্ত্রের সংবিধানে নারীদের সমান অধিকার ও ভোটাধিকার অন্তর্ভুক্ত করা হবে কিনা। যখন লক্ষণ দেখা গেল যে এটি ছিল না, তখন মহিলারা টাং কুনয়িং এর অধীনে সংগঠিত হয়ে সংসদে তাদের যুক্তির পক্ষে তদবির করে। এটি একটি ছাতা সংগঠন ছিল যার মধ্যে রয়েছে নুজি ক্যানঝেং টংঝি হুই, নুজি শাং উ হুই, নুজি হোয়ুয়ান হুই, হুনান নুগুওমিন হুই এবং নুজি টংমেনগুই ও এর প্রতিষ্ঠাতা সদস্যদের মধ্যে ছিলেন ঝাং হ্যানয়িং, লিন জংসু (সাংহাইয়ের মহিলা কনসাল্ট সম্মেলনের চেয়ারম্যান), ওয়াং চাংগুও (হুনান চাংশা মহিলা জাতীয় সমিতির প্রবর্তক), শেন পেইজেন (সাংহাই মহিলা শাংউ অ্যাসোসিয়েশনের চেয়ারম্যান), চেন হংবি (সাংহাই আইহুয়া কোম্পানির চেয়ারম্যান), উ মুলান (সাংহাই মহিলা লীগের চেয়ারম্যান), ঝাং "সোফি" ঝাওহান, হে জিয়াংনিং ও কাই হুই, তাং কুনয়িং এর সভাপতি ছিলেন।
অশোক পার্ক মেইন মেট্রো স্টেশন
অশোক পার্ক মেইন মেট্রো স্টেশন দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের পূর্ব পাঞ্জাবি বাগে অবস্থিত উত্তোলিত মেট্রো স্টেশন। ২০১০ সালের ৩রা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। ২০১১ সালের ২৭শে আগস্টে এখান থেকে কীর্তি নগর অবধি শাখাপথ খোলা হয়। এটি গ্রিন লাইনের একমাত্র স্টেশন যেখান থেখে দুইদিকে ব্লু ও রেড লাইনের সংযোগ রয়েছে।
বজিরা
সংক্ষিপ্ত জীবনী
বজিরা কোশল রাজ্যের রাজা পসেনদি ও তার পত্নী মল্লিকার একমাত্র কন্যা ছিলেন। ৩৯২ খ্রিস্টপূর্বাব্দে মগধের রাজা ও পসেনদির ভগ্নীপতি বিম্বিসার তার পুত্র অজাতশত্রু কর্তৃক বন্দী হন ও পরের বছর বন্দী অবস্থায় তার মৃত্যু ঘটে। এই ঘটনায় ক্রুদ্ধ কোশল রাজ পসেনদি একদা তার ভগিনী কোশল দেবী ও বিম্বিসারের বিবাহের যৌতুক হিসেবে প্রদত্ত কাশী রাজ্য পুনরায় নিজের অধীনে নিয়ে নিলে অজাতশত্রু কোশল রাজ্যের বিরুদ্ধে যুদ্ধ ঘোষণা করেন। প্রথম যুদ্ধে অজাতশত্রু বিজয়ী হলেও পরের যুদ্ধে পরাজিত হন। কিন্তু গৌতম বুদ্ধের মতাদর্শে বিশ্বাসী পসেনদি তাকে মুক্ত করে তার কন্যা বজিরাকে তার সাথে বিবাহ দিয়ে যৌতুক হিসেবে কাশী রাজ্য ফিরিয়ে দেন। বজিরা উদয়িভদ্র নামক এক পুত্রসন্তানের জন্ম দেন, যিনি পরবর্তীকালে মগধের শাসক হিসেবে সিংহাসনে আরোহণ করেন।
চারুকলা অনুষদ, ঢাকা বিশ্ববিদ্যালয়
চারুকলা অনুষদ (পূর্ব নাম চারুকলা ইন্সটিটিউট) বাংলাদেশের চারু ও কারুশিল্প পাঠদানের প্রধান শিক্ষা প্রতিষ্ঠান। এটি ১৯৪৮ সালে পুরাতন ঢাকার জংশন রোডে ন্যাশনাল মেডিক্যাল স্কুলের একটি বাড়ীতে চারুকলা শিক্ষা প্রতিষ্ঠান যাত্রা শুরু করে। চারুকলা অনুষদ বর্তমানে ঢাকা বিশ্ববিদ্যালয়ের অন্তর্ভুক্ত একটি অনুষদ। এটি ঢাকার শাহবাগে অবস্থিত।
প্রতিষ্ঠা
প্রতিষ্ঠাকালে চারুকলা ইন্সটিটিউটের নাম ছিল 'গভর্ণমেন্ট আর্ট ইনস্টিটিউট'।  ১৯৬৩ সালে এটিকে প্রথম শ্রেণীর কলেজে উন্নীত করে নামকরণ করা হয় 'বাংলাদেশ চারু ও কারুকলা মহাবিদ্যালয়'। ১৯৮৩ সালে এই প্রতিষ্ঠানকে ঢাকা বিশ্ববিদ্যালয়ের প্রশাসনিক কাঠামোর অধীনে এনে 'চারুকলা ইন্সটিটিউট' নামকরণ করা হয়। পরবর্তীতে এটি অনুষদের মর্যাদা লাভ করে, চারুকলা অনুষদ নাম ধারণ করে।
অনিতা: সুইডিশ নেইম্ফেত
অনিতা: সুইডিশ নেইম্ফেত ১৯৭৪ সালের এরোটিক নাট্য চলচ্চিত্র। ইনেজ আইভারসন ও ওভি ওয়ালিউসের প্রযোজনায় চলচ্চিত্রটি রচনা এবং পরিচালনা করেছেন তোর্গনি উইকম্যান। অভিনয়ে ছিলেন, ক্রিস্টিনা লিন্ডবার্গ, স্টেলান স্কার্সগার্দ।
পরিবেশন
সুস্পষ্ট প্রকৃতির কারণে, চলচ্চিত্রটি নরওয়ে এবং নিউজিল্যান্ডে নিষিদ্ধ করা হয়।
চারুকলা অনুষদ, ঢাকা বিশ্ববিদ্যালয়
চারুকলার বর্তমান অবস্থা:
বর্তমানে চারুকলা অনুষদে চালু রয়েছে আটটি বিভাগ। বিভাগগুলো হলো: গ্রাফিক ডিজাইন, প্রাচ্যকলা, মৃৎশিল্প, অঙ্কন ও চিত্রায়ণ, ভাস্কর্য, কারুশিল্প, শিল্পকলার ইতিহাস ও ছাপচিত্র। অনুষদে রয়েছেন ৫৯ জন শিক্ষক। দেশের প্রসিদ্ধ শিল্পীও রয়েছেন এই তালিকায়। শিল্পাচার্য জয়নুল আবেদিনের নামে রয়েছে এটি গ্যালারি। রয়েছে অডিটোরিয়াম ও লাইব্রেরি। প্রত্যেক বিভাগের জন্য আছে সুসজ্জিত ক্লাসরুম। গ্রাফিক ডিজাইন বিভাগের জন্য রয়েছে আধুনিক কম্পিউটার ল্যাব। চারুকলা ইন্সটিটিউট ভবনের নকশা করেছেন খ্যাতনামা স্থপতি মাজহারুল ইসলাম।
এই সবুজ প্রাঙ্গনে শিক্ষার্থীরা সারি বেধে ছবি আঁকার চর্চা করে। কেউবা কাগজে না এঁকে কাঠ কেটে ফুটিয়ে তুলেন নানান ছবির আকৃতি। কেউ আবার কাঠে না করে পাথর দিয়ে গড়ে তোলেন কোনো অবয়ব। চত্বরটি যেন ইট পাথরের শহরের মাঝে একটুকরো অন্য শ্যামল জগৎ। যে জগৎটি বিভিন্ন ভাস্কর্য, রঙিন চিত্রকলা আর সবুজ গাছপালায় মোড়ানো।
মঙ্গল শোভাযাত্রা ও চারুকলা অনুষদ
ঢাকা বিশ্ববিদ্যালয়ের চারুকলা অনুষদের উদ্যোগে প্রতিবছরই পহেলা বৈশাখে ঢাকা শহরের শাহবাগ-রমনা এলাকায় মঙ্গল শোভাযাত্রার আয়োজন করা হয়। এই শোভাযাত্রায় চারুকলা অনুষদের শিক্ষক শিক্ষার্থী ছাড়াও বিভিন্ন স্তরের ও বিভিন্ন বয়সের মানুষ অংশগ্রহণ করে থাকে। শোভাযাত্রায় বিভিন্ন ধরনের প্রতীকী শিল্পকর্ম বহন করা হয়। এছাড়াও বাংলা সংস্কৃতির পরিচয়বাহী নানা প্রতীকী উপকরণ, বিভিন্ন রঙ-এর মুখোশ ও বিভিন্ন প্রাণীর প্রতিকৃতি নিয়ে হাজার হাজার মানুষ জমায়েত হয়। তবে একবিংশ শতাব্দীর দ্বিতীয় দশক থেকে প্রায় প্রতি জেলাসদরে এবং বেশ কিছু উপজেলা সদরে পহেলা বৈশাখে ‘‘মঙ্গল শোভাযাত্রা’’ আয়োজিত হওয়ায় ‘‘মঙ্গল শোভাযাত্রা’’ বাংলাদেশের নবতম সর্বজনীন সংস্কৃতি হিসেবে আত্মপ্রকাশ করেছে।
বাংলাদেশ সরকারের সংস্কৃতি মন্ত্রণালয়ের আবেদনক্রমে ২০১৬ খ্রিস্টাব্দের ৩০শে নভেম্বর বাংলাদেশের ‘‘মঙ্গল শোভাযাত্রা’’ জাতিসংঘ সংস্থা ইউনেস্কোর মানবতার অধরা বা অস্পর্শনীয় সাংস্কৃতিক ঐতিহ্যের তালিকায় স্থান লাভ করে।
আলিকট উত্তর
আলিকট উত্তর (Azhikode North) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে আযিকোদে ঔয়াং শহরের জনসংখ্যা হল ২২,০০১ জন। এর মধ্যে পুরুষ ৫০% এবং নারী ৫০%। এই শহরের জনসংখ্যার ১০% হল ৬ বছর বা তার কম বয়সী।
চ্যাস্টিটি লিন
চ্যাস্টিটি লিন (সিয়াটেল, ওয়াশিংটন স্টেট, আগস্ট ১০, ১৯৮৭) একজন মার্কিন পর্নোগ্রাফিক অভিনেত্রী।
নিউ প্রভিডেন্স
নিউ প্রভিডেন্স হলো বাহামা দ্বীপপুঞ্জের সবচেয়ে জনবহুল দ্বীপ। বাহামা দ্বীপপুঞ্জের মোট জনসংখ্যার ৭০% এ দ্বীপে বাস করে। বাহামা দ্বীপপুঞ্জের রাজধানী নাসাউ নিউ প্রভিডেন্স দ্বীপে অবস্থিত। ক্রিস্টোফার কলম্বাসের নিউ ওয়ার্ল্ড আবিস্কারের পর দ্বীপের মালিকানা স্পেনের ছিলো। কিন্তু এখানে বসতি স্থাপন করতে স্প্যানিশ সরকারের কোন আগ্রহ ছিলো না। দ্বীপের সবচেয়ে বড় শহর নাসাউের পূর্বনাম ছিলো চার্লসটাউন। এটি ১৬৮৪ সালে স্প্যানিশদের দ্বারা ধ্বংসস্তুপে পরিণত হয়। এটি পুননির্মাণ এবং পুননামকরণ করেন নিকোলাস ট্রট।
মুহম্মদ এনামুল হক
'''ড. মুহম্মদ এনামুল হক''' (২০ সেপ্টেম্বর ১৯০২ – ১৬ ফেব্রুয়ারি ১৯৮২) ছিলেন একজন বাঙালি শিক্ষাবিদ, ভাষাবিদ ও সাহিত্যিক।
প্রারম্ভিক জীবন
এনামুল হক ১৯০২ সালের ২০ সেপ্টেম্বর তৎকালীন ব্রিটিশ ভারতের চট্টগ্রামের ফটিকছড়ি থানার বখতপুর গ্রামে জন্মগ্রহণ করেন। তার পিতা আমিনউল্লাহ ছিলেন একজন আলেম।
শিক্ষা জীবন
এনামুল হক বাংলা, ফারসি, আরবি ও উর্দু ভাষা শিক্ষা লাভ করেন বিদ্যালয়ে ভর্তির পূর্বেই। পরবর্তীতে তিনি রাউজান হাই স্কুলে ভর্তি হন। সেখানে অধ্যয়নকালে তিনি প্রখ্যাত কবি ও সাহিত্যিক সৈয়দ ইসমাইল হোসেন সিরাজীর সংস্পর্শে আসেন। ১৯২৩ সালে এ প্রতিষ্ঠান থেকেই তিনি এন্ট্র্যান্স পরীক্ষায় উত্তীর্ণ হন এবং মোহসীন বৃত্তি অর্জন করেন। এরপর তিনি চট্টগ্রাম সরকারি কলেজ থেকে ১৯২৫ সালে এফ.এ এবং ১৯২৭ সালে আরবিতে সম্মান সহ স্নাতক পাশ করেন।
১৯২৯ সালে কলকাতা বিশ্ববিদ্যালয় থেকে প্রাচ্যদেশীয় ভাষায় প্রথম শ্রেণিতে প্রথম হয়ে স্নাতকোত্তর সম্পন্ন করায় তিনি জগত্তারিণী স্বর্ণপদকে ভূষিত হন। এরপর তিনি বিশ্ববিদ্যালয় থেকে বৃত্তি নিয়ে সুনীতিকুমার চট্টোপাধ্যায়ের অধীনে বাংলায় সুফিবাদের ইতিহাসের উপর প্রায় ছয় বছর গবেষণা করেন এবং ১৯৩৫ সালে ডক্টরেট ডিগ্রি অর্জন করেন।
মৃত্যু
১৬ ই ফেব্রুয়ারি ১৯৮২ সাল।
কানহাইয়া কুমার
কানহাইয়া কুমার জওহরলাল নেহরু বিশ্ববিদ্যালয় ছাত্র ইউনিয়নের প্রাক্তন সভাপতি। বর্তমানে অল ইন্ডিয়া ছাত্র ফেডারেশন (এ আই এস এফ)  প্রধান নেতা এবং  ভারতীয় কমিউনিস্ট পার্টি জাতীয় নির্বাহী কাউন্সিলের প্রাক্তন সদস্য। ২০২১ সালের সেপ্টেম্বর মাসে তিনি ভারতীয় জাতীয় কংগ্রেসে যোগদান করেন। তিনি ফেব্রুয়ারি ২০১৯ সালে ডক্টরেট ডিগ্রি পিএইচডি অর্জন করেন।
শৈশব ও পড়ালেখা
কানহাইয়া কুমার ১৯৮৭ সালের জানুয়ারীতে জন্মগ্রহণ করেন, বিহারের বেগুসরাই জেলার বিহাত (বউড়নির নিকটবর্তী) গ্রামে বড় হয়েছেন। কানহাইয়া বিহারের উচ্চবর্ণের ভূমিহার সম্প্রদায়ে জন্মগ্রহণ করেন ।তেঘড়া বিধানসভা কেন্দ্রের অংশ, এটি ভারতীয় কমিউনিস্ট পার্টি (সিপিআই) এর একটি শক্তিশালী কেল্লা হিসাবে পরিচিত ।
কানহাইয়া কুমার বিহারের শিল্প শহর বড়উনিতে আর কে সি সি উচ্চ বিদ্যালয়ে পড়ালেখা করেন ।এর পর বিহারের মদনাদপুরের মাধ্যমিক বিদ্যালয়ে ষষ্ঠ শ্রেণি পর্যন্ত পড়াশোনা করেছিলেন। বিদ্যালয়ের পড়লেখার সময় কুমার ভারতের স্বাধীনতা সংগ্রামের দিনগুলিতে ফিরে আসা বামপন্থী সাংস্কৃতিক দল আইপিটিএ ( ভারতীয় গণনাট্য সংঘ) আয়োজিত বেশ কয়েকটি নাটক এবং কর্মে অংশ নেন। ২০০২ সালে তিনি প্রথম বিভাগ দশম শ্রেণির বোর্ড পরিক্ষায় । বিদ্যালয়ের পরে, কানহাইয়া বিহারের প্রায় ২৫ কিলোমিটার পশ্চিমে মোকামার রাম রতন সিং কলেজে ভর্তি হন, একাদশ-দ্বাদশ শ্রেণিতে বিজ্ঞান বিভাগে । কানহাইয়া ২০০৭ সালে পাটনার কলেজ অফ কমার্স থেকে প্রথম শ্রেণিতে ভূগোল বিষয়ে স্নাতক   ডিগ্রি নিয়ে  শেষ করেন।২০১৯ সালে জওহরলাল নেহরু বিশ্ববিদ্যালয় থেকে আফ্রিকান স্টাডিজে পিএইচডি শেষ করেন ।
রাজনীতি
কমার্স কলেজে থাকাকালীন তিনি ছাত্র রাজনীতিতে জড়িত ছিলেন। তিনি এ আই এস এফ-এ যোগ দিয়েছিলেন এবং এক বছর পরে পাটনার সম্মেলনে অতিথি হিসাবে যোগ দেন। পাটনার নালন্দা ওপেন ইউনিভার্সিটি থেকে সমাজবিজ্ঞানে এমএ নিয়ে স্নাতকোত্তর শেষ করেন। কানহাইয়া কুমার দিল্লিতে চলে আসেন এবং ২০১১ সালে জওহরলাল নেহরু বিশ্ববিদ্যালয় ভর্তি পরীক্ষায় প্রথম স্থান অর্জন করেন পরে। তিনি ডিগ্রি অর্জন করছেন স্কুল অফ ইন্টারন্যাশনাল স্টাডিজ-এ আফ্রিকান পড়াশুনায় পিএইচডি করেছেন।
২০১৫ সালের সেপ্টেম্বরে, কানহাইয়া কুমার জওহরলাল নেহরু বিশ্ববিদ্যালয় ছাত্র ইউনিয়নের সভাপতি হয়ে প্রথম এ আই এস এফ সদস্য হয়ে।আইআইএসএ (অল ইন্ডিয়া স্টুডেন্টস অ্যাসোসিয়েশন), এবিভিপি (অখিল ভারতীয় ছাত্র পরিষদ), এসএফআই (ভারতের ছাত্র ফেডারেশন) এবং এনএসইআইকে পরাজিত করে (এআইএসএফ) জাতীয় স্টুডেন্টস ইউনিয়ন অফ ইন্ডিয়া) প্রার্থীদের পরিজিত করে।
২৯ এপ্রিল ২০১৮ এ, তিনি ভারতের কমিউনিস্ট পার্টি (সিপিআই) -এর ১২৫-সদস্যের দলীয় জাতীয় কাউন্সিলে নির্বাচিত হয়েছিলেন। পরে ২০১৯ সালে তাকে ভারতের কমিউনিস্ট পার্টি (সিপিআই) জাতীয় নির্বাহী পরিষদে অন্তর্ভুক্ত করা হয়েছে।
গ্রেফতার
১২ ফেব্রুয়ারি ২০১৬, কানহাইয়া কুমারকে দিল্লি পুলিশ গ্রেপ্তার করেছিল। তার বিরুদ্ধে ১৩ ফেব্রুয়ারি ভারতীয় দণ্ড বিধি ১২৪-এ (রাষ্ট্রদ্রোহিতা) এবং ১২০-বি (অপরাধী ষড়যন্ত্র) এর অধীনে একটি মামলা দায়ের করা হয়েছিল। ভারতীয় জনতা পার্টি সংসদ সদস্য মাহীশ গিরি এবং এবিভিপি-র অভিযোগ করেন পরে সংসদ হামলাকারী আফজাল গুরু ফাঁসি দেওয়ার বিরুদ্ধে জওহরলাল নেহেরু বিশ্ববিদ্যালয় ক্যাম্পাসে কিছু শিক্ষার্থী আয়োজিত সময় বক্তব্য এসব কথা বলেছেন। কানহাইয়া কুমার অভিযোগ অস্বীকার করে বলেছিলেন যে তিনি দেশের অখণ্ডতার বিরুদ্ধে কোনও স্লোগান দেন নি। দেশের সংবিধানে আমার পূর্ণ বিশ্বাস এবং আমি সর্বদা বলি যে কাশ্মীর ভারতের একটি অবিচ্ছেদ্য অঙ্গ।  জিজ্ঞাসাবাদের সময় কানহাইয়া বলেন যে তিনি রাষ্ট্রদ্রোহজনক কিছু বলেননি।
হামলা
২০১৬ সালের ১০ মার্চ কুমারকে জেএনইউ ক্যাম্পাসে "দেশদ্রোহী" (বিশ্বাসঘাতক) বলে অভিযুক্ত করে এক ব্যক্তি তাকে কুপিয়ে হত্যা করতে এবং নির্যাতন করেছিল। লোকটিকে পরে গাজিয়াবাদের বিকাশ চৌধুরী বলে পরিচয় দেওয়া হয়েছিল, তিনি বলেছিলেন যে তিনি "কানহাইয়াকে একটি শিক্ষা দিতে চান"। দিনের পরের দিকে শিক্ষার্থীদের উদ্দেশ্য কুমার বলেছিলেন যে এ জাতীয় ঘটনা তাকে ভয় দেখাতে পারে না। "আপনি আমাকে মেরে ফেলতে পারেন, আমাকে মুখ বন্ধ করতে পারেন তবে আমাকে ভয় দেখাতে পারবেন না। তবে আমাকে মেরে ফেলার আগে রোহিত ভেমুলাকে নিয়ে ভাবুন। এটি সমস্ত পরিকল্পনার অংশ হিসাবে ঘটছে।
২৮ শে মার্চ, ২০১৬, উত্তরপ্রদেশ নবনির্মাণ সেনার জাতীয় সভাপতি অমিত জনি ফেসবুকে একটি হুমকি পোস্ট করেছেন যে, তাঁর সংগঠনটি জেএনইউ ক্যাম্পাসে হামলা চালাবে এবং কানহাইয়া কুমার ও উমর খালিদকে গুলি করে হত্যা করবে যদি না তারা দু'জন ৩১ মার্চের মধ্যে দিল্লি ছেড়ে চলে যায়।
নির্বাচন
কুমার ভারতের সাধারণ নির্বাচন, ২০১৯ জন্য ভারতীয় কমিউনিস্ট পার্টি হয়ে বেগুসরাই থেকে প্রতিদ্বন্দ্বিতা করেছিলেন।. তিনি নির্বাচনে পরাজিত হন সর্বমোট ভোট পান ২,৬৯, ৯৭৬ যা ২২.০৩% । ভারতীয় জনতা পার্টির গিরিরাজ সিংহের ৪,২২,২১৭ ভোট পেয়ে পরাজিত হয়ে দ্বিতীয় স্থান অর্জন করেন। তাঁর পরাজয়ের বিষয়ে তিনি আজ তক একটি সাক্ষাত্কারে বলেছিলেন, "এই নির্বাচনে হেরে আমার সরাসরি কিছুই ছিল না। ধনী ও প্রভাবশালী ব্যক্তিদের বিরুদ্ধে লড়াইয়ের জন্য জনগণের সমর্থন পেয়েছি এবং এটি গণতন্ত্রের বার্তা যে একটি একটি অঙ্গনওয়াড়ি কর্মীর পুত্র নির্বাচনে প্রতিদ্বন্দ্বিতা করতে পারেন।
পারিবারিক জীবন
কুমারের বাবা জয়শঙ্কর সিংহ বর্তমানে স্ট্রোকের কারণে পঙ্গু হয়ে আছেন। তাঁর মা মীনা দেবী একজন অঙ্গনওয়াড়ি কর্মী। তার এক বড় ভাই মানিকান্ত, তিনি আসামের একটি সংস্থায় পরিদর্শক এর কাজ করেন। তাঁর পরিবারের সদস্যরা ঐতিহ্যগতভাবে সিপিআই-র সমর্থক।
উপসাগরীয় সমুদ্রস্রোত
থাম্ব|উপগ্রহ চিত্র: উষ্ণ ও শীতল স্রোতের মিলন উপসাগরীয় স্রোত বা ফ্লোরিডার স্রোত পশ্চিমা বায়ুর প্রভাবে উত্তর-পূর্ব দিকে অগ্রসর হয় ও মেক্সিকো উপসাগরে উপসাগরীয় স্রোত নামে পরিচিত। এই সমুদ্রস্রোত উত্তর-পূর্ব দিকে তিনটি শাখায় বিভক্ত হয়।
আটলান্টিক মহাসাগরের মাঝখানে উত্তর ও দক্ষিণ নিরক্ষীয় স্রোতের মিলিত জলরাশি মেক্সিকো উপসাগরে প্রবেশ করে তার জলের পরিমাণ বাড়ায়। মেক্সিকো উপসাগর থেকে প্রচুর জলরাশি নিয়ে বেরোবার সময় এই স্রোত সংকীর্ণ ফ্লোরিডা প্রণালীতে প্রবাহিত হয়ে যে উষ্ণ স্রোতের সৃষ্টি করে সেই স্রোতই বিখ্যাত উপসাগরীয় স্রোত নামে পরিচিত। এই স্রোত সংকীর্ণ ফ্লোরিডা প্রণালী দিয়ে ঘন্টায় ৮ কিমি বেগে প্রবাহিত হয়। পৃথিবীর অন্যতম প্রবল সমুদ্রস্রোত, উপসাগরীয় স্রোতের রং গাঢ় নীল, প্রকৃতিতে বেশ উষ্ণ (উষ্ণতা ২৭.০২° সেলসিয়াস), বিস্তার ৬৪ কিলোমিটার ও গভীরতা ৯১৪ মিটার।
বাংলাদেশে মৃত্যুদণ্ড
বাংলাদেশে মৃত্যুদণ্ড হল শাস্তির একটি আইনি রূপ বয়স ১৬ বছরের বেশি, তবে বাস্তবে ১৮ বছরের কম বয়সীদের ক্ষেত্রে প্রযোজ্য হবে না। বাংলাদেশে বর্তমানে মৃত্যুদন্ডযোগ্য অপরাধ ১৮৬০ সালের দণ্ডবিধিতে নির্ধারিত আছে। এর মধ্যে রয়েছে বাংলাদেশের বিরুদ্ধে যুদ্ধ করা, বিদ্রোহে উৎসাহিত করা, মিথ্যা প্রমাণ দেওয়া যার ভিত্তিতে একজন নিরপরাধ ব্যক্তির মৃত্যু, হত্যা, শিশুর আত্মহত্যায় সহায়তা, শিশু হত্যার চেষ্টা এবং অপহরণ। ১৮৯৮ সালের ফৌজদারি কার্যবিধিতে বলা হয়েছে যে " তার মৃত্যু না হওয়া পর্যন্ত তাকে গলায় ফাঁসি দেওয়া হবে।" হত্যা মামলার জন্য, আপিল বিভাগ মৃত্যুদণ্ড কার্যকর কিনা তা নির্ধারণের জন্য উত্তেজক এবং প্রশমিত কারণগুলি বিবেচনা করার জন্য বিচার আদালতের প্রয়োজন।
বাংলাদেশের সংবিধান কোথাও স্পষ্টভাবে আন্তর্জাতিক মানবাধিকার আইনকে স্বীকৃতি দেয় না, যদিও কিছু অনুচ্ছেদ আন্তর্জাতিক মানবাধিকারকে স্বীকৃতি দেয়। সংবিধানের ২৫ অনুচ্ছেদ জাতিসংঘের সনদকে স্বীকৃতি দেয়। অনুচ্ছেদ ৪৭ আন্তর্জাতিক মানবিক আইনকে স্বীকৃতি দেয় এবং বিধান করে যে সংবিধান আন্তর্জাতিক চুক্তি এবং যুদ্ধের আইনের প্রয়োগকে সীমাবদ্ধ করবে না।
নারী ও শিশুদের বিরুদ্ধে অপরাধে দোষী সাব্যস্ত হলে কোনো ব্যক্তি মৃত্যুদণ্ড পেতে পারেন। নারী ও শিশু নির্যাতন দমন আইন ২০০০ এ বিধান করে যে হত্যা বা হত্যার চেষ্টার জন্য পুড়িয়ে ফেলা, বিষ বা অ্যাসিড যুক্ত করার জন্য মৃত্যুদণ্ড দেওয়া যেতে পারে। আক্রান্ত ব্যক্তির দৃষ্টিশক্তি, শ্রবণশক্তি, মুখমণ্ডল, স্তন বা প্রজনন অঙ্গ ক্ষতিগ্রস্ত হলে পোড়া, বিষ বা এসিড দিয়ে মারাত্মক শারীরিক ক্ষতি করা। অতএব, বাংলাদেশে অপরাধীদেরকে অপরাধের চেষ্টা এবং গুরুতর শারীরিক ক্ষতির জন্য মৃত্যুদণ্ড দেওয়া যেতে পারে।
সশস্ত্র বাহিনীর কর্মীদের দ্বারা সংঘটিত হলে বেশ কয়েকটি অপরাধ (অপরাধের ফলে মৃত্যু হয় না) মৃত্যুদন্ডযোগ্য। এই অপরাধগুলির মধ্যে রয়েছে, শত্রুকে সহায়তা প্রদান, কাপুরুষতা এবং পরিত্যাগ করা এবং যুদ্ধবিরতির পতাকা বা বাংলাদেশকে ক্ষতিগ্রস্ত করার জন্য গণনা করা যে কোনও কাজ এ জাতীয় এবং কাপুরুষতাপূর্ণ ব্যবহারে প্ররোচিত করা।
মৃত্যুদণ্ডের বিরুদ্ধে বিশ্ব জোটের মতে, বাংলাদেশ ২০১৭ সালে ছয়টি মৃত্যুদণ্ড কার্যকর করেছে।
আন্তর্জাতিক মানবাধিকার আইন
মানবাধিকার লঙ্ঘনের ফলে বাংলাদেশ সৃষ্টি হয়েছে। ১৯৭০ সালে পাকিস্তানের প্রথম নির্বাচনে আওয়ামী লীগ জয়লাভ করলে, পাকিস্তানি সেনাবাহিনী পূর্ব পাকিস্তানে বাঙালিদের নির্মমভাবে দমন করে। ত্রিশ লক্ষেরও বেশি মানুষ মারা গিয়েছিল, লক্ষ লক্ষ মহিলা ধর্ষিত হয়েছিল, লক্ষ লক্ষ লোককে ভারতে অত্যন্ত নোংরা এবং অপ্রীতিকর শরণার্থী শিবিরে বাধ্য করা হয়েছিল। ভারত সংক্ষিপ্তভাবে আগ্রাসনের পর, বাংলাদেশ পাকিস্তানি শাসনের বর্বরতা থেকে মুক্ত হয়েছিল কিন্তু এমন একটি দেশকে পুনর্গঠনের একটি কঠিন কাজের সম্মুখীন হয়েছিল যেটি ইতিমধ্যেই মরিয়া ছিল এবং প্রাকৃতিক দুর্যোগের ঝুঁকিতে ছিল। আজ অবধি, অ্যামনেস্টি ইন্টারন্যাশনাল বিশ্বাস করে যে বাংলাদেশ এখনও মানবাধিকার লঙ্ঘনে জর্জরিত।
বাংলাদেশ এখনো বেশ কয়েকটি আন্তর্জাতিক মানবাধিকার চুক্তি অনুমোদন করেনি বা স্বীকার করেনি। নাগরিক ও রাজনৈতিক অধিকারের আন্তর্জাতিক চুক্তি: ১৯৭৬ যা ২০০০ সালে অনুমোদন করা হয়েছিল। তবে, অর্থনৈতিক, সামাজিক ও সাংস্কৃতিক অধিকারের আন্তর্জাতিক চুক্তির ঐচ্ছিক প্রটোকল (আইসিইএসসিআর) এবং নাগরিক ও রাজনৈতিক অধিকারের আন্তর্জাতিক চুক্তির (আইসিসিপিআর) ঐচ্ছিক প্রটোকল এখনও অনুমোদন করা হয়নি। নাগরিক ও রাজনৈতিক অধিকারের আন্তর্জাতিক চুক্তির দ্বিতীয় প্রটোকল, মৃত্যুদণ্ড বিলোপের লক্ষ্যে: ১৯৯১ এখনও অনুমোদন করা হয়নি।
সার্বজনীন পর্যায়ক্রমিক পর্যালোচনার অধীনে মানবাধিকার কাউন্সিল ২০০৯ সালে বাংলাদেশ পর্যালোচনা করে। মৃত্যুদণ্ড বাতিলের জোরালো সুপারিশ করা হয়। এর প্রতিক্রিয়ায় বাংলাদেশ সরকার বলেছিল: “এসিড নিক্ষেপ, সন্ত্রাসবাদ, পরিকল্পিত হত্যা, মাদক পাচার, ধর্ষণ, নারী ও শিশু অপহরণের মতো জঘন্য অপরাধের দৃষ্টান্তমূলক শাস্তি হিসেবে বাংলাদেশে মৃত্যুদণ্ড বহাল রয়েছে। বিচার বিভাগ এবং প্রশাসন উভয়ই চরম সতর্কতা এবং সহানুভূতির সাথে মৃত্যুদন্ডের এই মামলাগুলি মোকাবেলা করে এবং এই ধরনের শাস্তি শুধুমাত্র চূড়ান্ত ক্ষেত্রেই প্রসারিত হয় যা ক্ষতিগ্রস্তদের মানবাধিকারের চরম লঙ্ঘনের সাথে সম্পর্কিত। বাংলাদেশে এ ধরনের মৃত্যুদণ্ড কার্যকর করার হার খুবই কম।”
এই সত্য যে একটি খুব বিস্তৃত অপরাধের শাস্তি মৃত্যুদন্ডের মাধ্যমে বাংলাদেশের আন্তর্জাতিক বাধ্যবাধকতার সাথে সম্ভাব্য সাংঘর্ষিক। অপহরণ বা মাদক পাচারের মতো অপরাধের জন্য মৃত্যুদণ্ডের অনুমতি দেওয়া আইসিসিপিআর-এর আদেশের পরিপন্থী যা বলে যে মৃত্যুদণ্ড শুধুমাত্র সবচেয়ে গুরুতর ক্ষেত্রে প্রয়োগ করা উচিত।
বাধ্যতামূলক মৃত্যুদণ্ড
নারী ও শিশু নিপীড়ন প্রতিরোধ আইন ২০০০ প্রদান করে যে যৌতুকের জন্য মৃত্যু ঘটানো ব্যক্তির জন্য প্রয়োজনীয় শাস্তি বাধ্যতামূলক মৃত্যুদণ্ড। এর মানে হল অন্য কোন বিকল্প শাস্তি উপলব্ধ নেই এবং জুরি অপরাধ বা অভিযুক্তের সাথে সম্পর্কিত নির্দিষ্ট পরিস্থিতিতে বিচক্ষণতা প্রয়োগ করার ক্ষমতা থেকে বঞ্চিত।
রাষ্ট্র বনাম শুকর আলী
এই মামলাটি সম্ভাব্য অন্যায় ফলাফলের একটি উদাহরণ যা বাধ্যতামূলক মৃত্যুদণ্ডের ফলে হতে পারে।১২ জুলাই ২০০১-এ, শুকর আলী, একজন ১৪ বছর বয়সী বালক যিনি ৭ বছর বয়সী একটি মেয়েকে যৌন নিপীড়নের জন্য দোষী সাব্যস্ত করা হয়েছিল যার ফলে তার মৃত্যু হয়েছিল। সেই সময়ে, ১৯৯৯ সালের গ্রীষ্মে, আলী তার মা এবং বড় বোনের সাথে পশ্চিম বাংলাদেশের মানিকগঞ্জ জেলার বস্তিতে থাকতেন। তিনি আইনি সহায়তার সামর্থ্যের মতো আর্থিক অবস্থানে ছিলেন না, তাই তাকে রাষ্ট্র কর্তৃক একজন প্রতিরক্ষা আইনজীবী নিযুক্ত করা হয়েছিল। এটি প্রমিত অনুশীলন ছিল না, তবে দোষী প্রমাণিত হলে আলী যে শাস্তির মুখোমুখি হবেন তার তীব্রতার কারণে এই ক্ষেত্রে প্রয়োজনীয় ছিল। মহিলা ও শিশু নির্যাতন দমন আইন, ১৯৯৫-এর পূর্ববর্তী সংস্করণের ৬ নং ধারায় ফাঁসির মাধ্যমে আলীকে হাইকোর্ট বিভাগ মৃত্যুদণ্ড দেয়। আদালত তার বয়স নির্বিশেষে এই সিদ্ধান্ত নিতে বাধ্য হয়েছিল। আদালত বলেছিল "অপরাধের জন্য কোন বিকল্প শাস্তি প্রদান করা হয়নি যে দোষী বন্দীকে অভিযুক্ত করা হয়েছে এবং আমরা যদি বিশ্বাস করি যে প্রসিকিউশন যুক্তিসঙ্গত সন্দেহের বাইরে প্রমাণ করতে সক্ষম হয়েছে তবে আমাদের সাজা বহাল রাখা ছাড়া অন্য কোন বিচক্ষণতা নেই। এটি একটি মামলা, যাকে "কঠিন মামলা খারাপ আইন তৈরি করে" হিসাবে নেওয়া যেতে পারে। আপিল করলে আপিল বিভাগ আলীর মৃত্যুদণ্ডকে "স্বাভাবিক মৃত্যু পর্যন্ত" যাবজ্জীবন কারাদণ্ডে পরিণত করেন। এই প্রথম বাংলাদেশের সুপ্রিম কোর্ট কোনো রায় বাতিল করল। আলী প্রথম কারারুদ্ধ হওয়ার পর থেকে বাংলাদেশে ফৌজদারি আইন উল্লেখযোগ্যভাবে এগিয়েছে। শিশুদের জন্য মৃত্যুদণ্ড এবং যাবজ্জীবন কারাদণ্ড নিষিদ্ধ করে একটি আইন প্রবর্তন করা হয়। যাইহোক, শিশুদের এখনও নয় বছর বয়সে অপরাধমূলকভাবে দায়ী করা হয়।
১৬ মে ২০১০ তারিখে, বাংলাদেশ সুপ্রিম কোর্টের হাইকোর্ট বিভাগ নারী ও শিশু নির্যাতন দমন (বিশেষ বিধান) আইন, ১৯৯৫ এর ধারা ৬(২), ৬(৩), এবং ৬(৪) কে অসাংবিধানিক বলে ঘোষণা করে। আদালত বলেছে যে অপরাধ যাই হোক না কেন, আইনে এমন বিধান নাও থাকতে পারে যে বাধ্যতামূলক মৃত্যুদণ্ডই একমাত্র উপলব্ধ শাস্তি। বিচারক বলেন, "আইনের একটি বিধান যা আদালতকে অপরাধটি যে পরিস্থিতিতে সংঘটিত হয়েছিল তা বিবেচনা না করে জীবন ও মৃত্যুর বিষয়ে তার কল্যাণকর বিচক্ষণতা ব্যবহার করতে বঞ্চিত করে এবং তাই অপরাধের মাধ্যাকর্ষণ বিবেচনা না করে করা যায় না। কিন্তু কঠোর, অন্যায্য এবং নিপীড়ক হিসাবে বিবেচিত হবে। আইনসভা প্রাসঙ্গিক পরিস্থিতিকে অপ্রাসঙ্গিক করতে পারে না, উপযুক্ত মামলায় মৃত্যুদণ্ড কার্যকর না করার জন্য তার বিচক্ষণতা প্রয়োগ করার জন্য আদালতকে তার বৈধ এখতিয়ার থেকে বঞ্চিত করতে পারে না। শাস্তির উপযুক্ত ব্যবস্থা নির্ধারণ করা বিচারিক এবং নির্বাহী কার্য নয় [sic]। আদালত মামলার পরিস্থিতি বিবেচনা করে প্রাসঙ্গিক তথ্যগুলি বিবেচনা করতে হবে এবং তাদের উপর গুরুত্ব দিতে হবে। তাই আমাদের এই দৃষ্টিভঙ্গি ধারণ করতে কোন দ্বিধা নেই যে এই বিধানগুলি আমাদের সংবিধানের মৌলিক নীতিগুলির পরিপন্থী, এবং সেইজন্য, সংবিধানকে চরমভাবে লঙ্ঘন করে এবং সেই অনুযায়ী সেগুলি বাতিল ঘোষণা করা হয়।"
আন্তর্জাতিক অপরাধ ট্রাইব্যুনাল (বাংলাদেশ)
আন্তর্জাতিক অপরাধ ট্রাইব্যুনাল (বাংলাদেশ) (বাংলাদেশের আইসিটি) হল বাংলাদেশের একটি ঘরোয়া যুদ্ধ ট্রাইব্যুনাল, যা বাংলাদেশের স্বাধীনতা যুদ্ধের সময় পাকিস্তান সেনাবাহিনী কর্তৃক ১৯৭১ সালে সংঘটিত গণহত্যার জন্য সন্দেহভাজনদের তদন্ত ও বিচারের জন্য গঠিত হয়েছিল। ট্রাইব্যুনালে দোষী সাব্যস্ত হওয়া প্রথম ব্যক্তি ছিলেন আবুল কালাম আজাদ, যিনি দেশ ছেড়েছিলেন এবং তার বিচারের জন্য উপস্থিত ছিলেন না। ২০১৩ সালে তাকে মৃত্যুদণ্ড দেওয়া হয়। অন্যান্য অপরাধ ট্রাইব্যুনালের অনুরূপ ভুল বাংলাদেশে যাতে না করা হয় তা নিশ্চিত করতে জাতিসংঘ ২০০৯ সালে তার সমর্থনের প্রস্তাব দেয়। বাংলাদেশে জাতিসংঘের প্রধান বলেন, "বাংলাদেশ এই প্রথম যুদ্ধাপরাধ ট্রাইব্যুনাল পরিচালনা করছে এবং অন্যান্য দেশ কীভাবে তাদের ধরে রেখেছে তা বোঝা গুরুত্বপূর্ণ। কিছু দেশ আছে যেখানে ভুল হয়েছে এবং আমরা চাই না বাংলাদেশ সেই ভুলের পুনরাবৃত্তি। যাইহোক, বিচার শুরু হওয়ার পর থেকে একটি পরিবর্তন হয়েছে কারণ উদ্বেগ রয়েছে যে আন্তর্জাতিক অপরাধ ট্রাইব্যুনাল বাংলাদেশের আন্তর্জাতিক মানবাধিকার বাধ্যবাধকতা, আন্তর্জাতিক অপরাধ আইন এবং বাংলাদেশের সংবিধানের অধীনে তাদের দায়িত্ব পালন করছে না। বাংলাদেশ আইসিসিপিআর -এর একটি রাষ্ট্রীয় পক্ষ, তাই তাদের মূল বিধানগুলি পূরণ করার বাধ্যবাধকতা রয়েছে। বিশেষ করে সুষ্ঠু বিচার এবং অভিযুক্ত ব্যক্তিদের অধিকার সংক্রান্ত বিধান।
ওয়াটার রিমোট সেন্সিং
ওয়াটার রিমোট সেন্সিং পানিতে ছেড়ে যাওয়া রঙের তেজস্ক্রিয়তা বর্ণালী পর্যবেক্ষণের মাধ্যমে পানির রঙ নিয়ে গবেষণা। এই বর্ণালী গবেষণা থেকে জলাশয়ের উপরের স্তরটির আলোক সক্রিয় উপাদানের ঘনত্ব নির্দিষ্ট অ্যালগরিদমের মাধ্যমে পরিমাপ করা হয়। ইইউ ওয়াটার ফ্রেমওয়ার্ক নির্দেশিকা প্রতিষ্ঠার পর থেকে রিমোট সেন্সিং এবং নিকটতম পরিসরের যন্ত্রপাতি দ্বারা পানির গুণমান পর্যবেক্ষণ যথেষ্ট মনোযোগ পেয়েছে। ডান|থাম্ব| জলাশয়ের মধ্য দিয়ে সূর্যের আলো দূরবর্তী সেন্সিং সেন্সরের দিকে যাওয়ার পথ
কিরীটী ও কালোভ্রমর
কিরীটী ও কালোভ্রমর হল একটি বাংলা রহস্যকাহিনী মূলক চলচ্চিত্র। এটি ২০১৬ সালে অনিন্দ্য বিকাশ দত্তের পরিচালনায় ও রূপা দত্তের প্রযোজনায় প্রকাশিত হয়। সাহিত্যিক নীহার রঞ্জন গুপ্তে র গোয়েন্দা কিরীটী রায়ে র কাহিনী কালোভ্রমর অবলম্বনে ক্যামেলিয়া প্রোডাকশনস প্রাইভেট লিমিটিড নির্মিত এই ছবিতে কিরীটী রায় ও কালোভ্রমরের ভূমিকায় অভিনয় করেন যথাক্রমে ইন্দ্রনীল সেনগুপ্ত ও কৌশিক সেন।
কাহিনী
টাকার হুমকি চেয়ে পাঠানো কালোভ্রমরের চিঠিকে অগ্রাহ্য করেন এক ব্যবসায়ী। কালোভ্রমর অপহরণ করে তার পুত্রকে। ব্যবসায়ী নিযুক্ত করেন গোয়েন্দা কিরীটী রায়কে। কালোভ্রমর ওরফে ডাক্তার সান্যাল এক আন্তর্জাতিক অপরাধী যাকে পুলিশ ধরতে অপারগ। আসলে তিনি ছিলেন প্রতিভাবান ডাক্তার। সে সাইকোপ্যাথ, খুন করাটা তার কাছে শিল্প। এই ভয়ংকর অপরাধীর সাথে কিরীটীর ইঁদুর বেড়াল খেলা শুরু হয়। প্রত্যেকবার কালোভ্রমর কিরীটীকে ফাঁকি দিয়ে পালায় আর তার জন্য ছেড়ে যায় একটি ধাঁধাঁ।
মানালি, হিমাচল প্রদেশ
মানালি (উচ্চতা ১,৯৫০ মি. বা ৬,৩৯৮ ফু.), ভারতের হিমাচল প্রদেশের বিয়াস নদীর উপত্যকায়, পর্বতশ্রেণীর মধ্যে গুরুত্বপূর্ণ এক হিল-স্টেশন, কুল্লু উপত্যকার উত্তর প্রান্তের নিকটে এর অবস্থান।
শাসন ব্যবস্থার দিক থেকে মানালি কুল্লু জেলারই অন্তর্গত, এর জনসংখ্যা কম-বেশি ৩০,০০০. ছোট শহরটা প্রাচীন লাদাখ বাণিজ্য পথের শুরুতে এবং সেখান থেকে কারাকোরাম গিরিপথের উপর দিয়ে তারিম বেসিন-এর ইয়ারকন্দ আর খোটান পর্যন্ত এই পথ।
মানালি ও তার পার্শবর্তী অঞ্চল খুবই গুরুত্বপূর্ণ ভারতীয় সংস্কৃতি এবং ধারার কাছে, কারণ বলা হয়, সপ্তর্ষি বা সপ্ত ঋষির বাসস্থান ছিল এখানে।
ভূগোল
মানালির শহরের উচ্চতা বিস্তার থেকে উচ্চতম পুরনো মানালির  পর্যন্ত।
জলবায়ু
right|thumb|হিড়িম্বা দেবীর মন্দির, মানালি মানালির জলবায়ু প্রধানত শীতকালে ঠান্ডা এবং গ্রীষ্মকালে সহনীয় শীতল. তাপমাত্রা 4 ডিগ্রী সে. (39 ডিগ্রী ফা.) আর 30 ডিগ্রী সে. (86 ডিগ্রী ফা.)-র মধ্যে থাকে.গ্রীষ্মে গড় তাপমাত্রা 14 ডিগ্রী সে. (57 ডিগ্রী ফা.) আর 20 ডিগ্রী সে. (68 ডিগ্রী ফা.)-র মধ্যে থাকে. শীতে তা 7 ডিগ্রী সে. (19.4 ডিগ্রী ফা.) আর 10 ডিগ্রী সে. (50 ডিগ্রী ফা.)-র মধ্যে থাকে.
মাসিক বৃষ্টিপাত নভেম্বরে 24 মি.মি. (0.9 ই.) আর জুলাইয়ে 41.5 মি.মি. (16.3 ই.)-র মধ্যে ঘোরাফেরা করে. গড় বৃষ্টিপাত শীতে এবং বসন্ত শরতে প্রায় 45 মি.মি. (1.8 ই.) এবং তা বেড়ে গ্রীষ্মে, বর্ষা এসে গেলে, 115 মি.মি. (4.5 ই.) পর্যন্ত. গড়ে বছরে মোট বৃষ্টিপাতের পরিমাণ 1,520 মি.মি. (60 ই.). এ অঞ্চলে তুষারপাত, সাধারণত যা ডিসেম্বরে হতো, গত ১৫ বছর ধরে তা পিছিয়ে জানুয়ারী বা ফেব্রুয়ারির শুরুতে হচ্ছে.
শব্দের ব্যুত্পত্তিগত তত্ব
ব্রাহ্মণ বিধান কর্তা মনু-র নাম থেকে মানালির নামকরণ. 'মানালি' শব্দটার আক্ষরিক অর্থ 'মনুর বাসভূমি'। পুরাণে আছে, ঋষি মনু তার নৌকা থেকে মানালিতে নেমেছিলেন মানুষকে নবজীবন দিতে। প্রবল বন্যায় পৃথিবী আক্রান্ত হবার পরে মানালি 'দেব উপত্যকা' নামে পরিচিত। পুরনো মানালি গ্রামে মনুর নামে উত্সর্গীকৃত একটি প্রাচীন মন্দির আছে.
ইতিহাস
right|thumb|মল স্ট্রিট, মানালি প্রাচীনকালে এই উপত্যকায় বিক্ষিপ্ত ভাবে 'রাক্ষস' নামে এক যাযাবর শিকারী সম্প্রদায়ের লোকের বাস ছিল. পরবর্তী কালে আগমন ঘটে কাংরা উপত্যকা থেকে আসা মেষপালকদের, এরা এখানে কৃষি কাজের জন্য বসতি স্থাপন করে. এ অঞ্চলের প্রাচীনতম বসবাসকারীদের অন্যতম ছিল 'নৌর' অথবা 'নর', কুলু উপত্যকায় এরা এক বিচিত্র প্রজাতি.এখনো অল্প কয়েক ঘর 'নর' পরিবার এখানে বর্তমান. মানালির পশ্চিম তীরে হরিপুরের কাছে সোয়াল গ্রামে এক 'নৌর' পরিবার ছিল. বস্তির জমির অধিকার বলে রাক্ষসদের শ্রমজীবী হিসেবে ব্যবহার করে বিখ্যাত হয়েছিল এই পরিবার.
ইংরেজরা আপেল আর ট্রাউটের চাষ শুরু করে, মানালির উদ্ভিদ আর প্রাণীকুলের ইতিহাসে এদের অস্তিত্ব ছিল না. শোনা যায়, প্রথম যখন আপেল গাছ লাগানো হয় এতো ফলন হয় যে, তার ভার বইতে না পেরে প্রায়ই গাছের ডালপালা ভেঙ্গে পড়ত. এখনো আপেল প্লাম আর পিয়ার চাষ এখানকার অধিকাংশ বাসিন্দাদের মুখ্য জীবিকা.
1980-র শেষে কাশ্মিরে জঙ্গি তত্পরতা বেড়ে ওঠায় মানালিতে পর্যটন ফুলেফেপে ওঠে. অতীতের শান্ত এক গ্রাম আজকের তেল আর রেস্তর্যন্ট নিয়ে এক কলরব মুখর শহরে রুপান্তরিত হল.
পরিবহন
thumb|right|সাধারণ বাড়ি, মানালি, 2004 NH 21 আর NH 1 এর সুবাদে দিল্লীর সঙ্গে মানালির যোগ-সম্পর্ক বেশ ভালো. লে পর্যন্ত বিস্তৃত এন এইচ 1 কে (ভুলক্রমে) পৃথিবীর মধ্যে উচ্চতম গাড়িচলার রাস্তা বলে দাবি করা হয়. নতুন দিল্লি থেকে মানালির পথে যেতে হরিয়ানার পানিপত আর আম্বালা, চন্ডিগড় (কেন্দ্র শাসিত অঞ্চল), পাঞ্জাবের রোপার আর হিমাচলের বিলাসপুর, সুন্দরগড় আর মান্ডি শহরগুলো পড়ে.
রেলপথে মানালি যাওয়া সহজসাধ্য নয়.নিকটতম ব্রড গেজ জংশন চন্ডিগড় (315 কি.মি./196 মা.), পাঠানকোট (326 কি.মি./202 মা.) অথবা কালকা 310 কি.মি./190 কি.মি.). নিকটতম ন্যারো গেজ জংশন হচ্ছে যোগিন্দরনগর (135 কি.মি./84 মা.)
নিকটতম বিমানবন্দর হচ্ছে ভুনতার, মানালি থেকে প্রায় 50 কি.মি./31 মা.. সম্প্রতি কিংফিশার রেড দৈনিক দিল্লি থেকে একটানা উড়ানের ব্যবস্থা করেছে. এয়ার ইন্ডিয়া সপ্তাহে দু-দিন একটানা উড়ানের ব্যবস্হা করেছে আর MDLR এয়ারলাইনস দিল্লি থেকে সপ্তাহে ছ'দিন.
মানালিতে পর্যটন
right|thumb|বন বিহার থেকে বিয়াস নদী এবং পাহাড় যেমন লাগে thumb|right|মানালির পর্বতশ্রেনী thumb|right|শহরের মাঝ বরাবর একটি সেতু ও প্রার্থনার পতাকাহিমালয় ভ্রমণের লক্ষ্য মানালি জনপ্রিয় স্থান. হিমাচল প্রদেশের বাত্সরিক ভ্রমনার্থীর প্রায় এক চতুর্থাংশ এই কারণে এখানে আসে. ভারতের গ্রীষ্মকালের বিপরীত শীতল পরিবেশ এখানকার বৈশিষ্ট্য.
মানালি বিখ্যাত স্কিইং, হাইকিং, পর্বতারহন, প্যারাগলাইডিং, রাফটিং, ট্রেকিং, কায়াকিং আর মাউন্টেন বাইকিং এর মতো এডভেঞ্চার স্পোর্টস-এর জন্য. এখানকার ইয়াক স্কিইংএক অনন্য স্পর্ট. . চূড়ান্ত ইয়াক স্পোর্টস এর জন্য টাইম ম্যাগাজিন-এর 'মানালি এশিয়াশ্রেষ্ঠ' বলে উল্লেখিত.এখানকার উষ্ণ প্রস্রবণ ধর্মীয় কুঠি ও তিব্বতী বৌদ্ধ মঠও দেখবার.
গত কয়েক বছর ধরে মানালি মধুচন্দ্রিমা যাপনকারীদের কাছে পছন্দের জায়গা হয়ে উঠেছে. পরিসংখ্যান বলে, 550 জনের মতো দম্পতিরা দৈনিক মধুচন্দ্রিমার জন্য মে জুন ডিসেম্বর আর জানুয়ারি মাসে মানালিতে আসে আর বাকি সময় দৈনিক 350 জন দম্পতি.
মানালি পরিচিত তার উজ্জ্বল গুম্ফা আর বৌদ্ধ মঠগুলোর জন্য. গোটা কুলু উপত্যকার মধ্যে এখানেই তিব্বতী উদ্বাস্তুদের উপর সবচেয়ে বেশি মনোযোগ দেওয়া হয়. 1969 সালে স্থাপিত এখানের বিখ্যাত গাধন থেকছোক্লিং গুম্ফা. এই মঠের রক্সবেক্ষণ স্থানীয় সম্প্রদায়ের আর্থিক সাহায্যে এবং মঠের কর্মশালায় প্রস্তুত হাতে বোনা কার্পেট বিক্রী থেকে অর্জিত আয় মারফত.আকারে একটু ছোট আরও আধুনিক হিমালয়ান নিইংগাম্পা গুম্ফা, বাজার সন্নিকট এক সূর্যমুখী ফুলের বাগানে.
দ্রষ্টব্য স্থান
নাগরদুর্গ, মানালির দক্ষিণের এই স্থান পাল সাম্রাজ্যের স্মৃতিবাহক. পাথর, মার্বেল আর সূক্ষ্ম কাঠের খোদাই-এর মিশ্র ফল, এই দুর্গ, হিমাচলের বিখ্যাত সুন্দর শিল্প-সৃষ্টির স্বাক্ষর. পরবর্তী কালে এই প্রাসাদ হোটেলে রুপান্তরিত হয়.
হিড়িম্বা দেবী মন্দির, ১৫৫৩-এ প্রতিষ্ঠিত এ মন্দির স্থানীয়দের আরাধ্য, পাণ্ডব রাজপুত্র ভীমের স্ত্রী হিড়ীম্বা স্মরণে. এই মন্দিরের লক্ষনীয় বিষয় হ'ল চারধাপ বিশিষ্ট প্যাগোডা আর অতি সুন্দর কাঠের কারুকাজ.
রহ্লা জলপ্রপাত, মানালি থেকে রোটাং-পাস যাবার ঠিক মুখে 27 কি.মি./17 মা. দূরত্বে এই রহ্লা জলপ্রপাতের উচ্চতা 2,507 মি./4,210 ফু. সোলাং উপত্যকা, 'স্নো পয়েন্ট' নামে পরিচিত. মানালির 13 কি.মি. উত্তর-পশ্চিমে এর অবস্থান.
মণিকরণ, মানালি যাবার পথে, কুলু থেকে ৪৫ কি.মি. দূরত্বে, এ অঞ্চল পার্বতী নদীর কাছে উষ্ণ প্রস্রবনের জন্য পরিচিত.
ভূমি
ভূমি, কখনো কখনো শুষ্ক ভূমি বলে চিহ্নিত করা হয়, হচ্ছে পৃথিবীর কঠিন বহিরাবরণ যা স্থায়ীভাবে পানিতে নিমজ্জিত হয় না। মানবজাতির প্রায় সকল প্রকার কর্মকান্ডই ভূমিতে সংগঠিত হয় যা কৃষি, বসতি এবং বিভিন্ন প্রকার প্রাকৃতিক সম্পদের দ্বারা সহায়তা করে।
সেইভিয়র (চলচ্চিত্র)
সেইভিয়র (ইংরেজি: Savior) ১৯৯৮ সালের মার্কিন যুদ্ধ-চলচ্চিত্র। অলিভার স্টোন প্রযোজিত এবং রবার্ট অর রচিত এই চলচ্চিত্র পরিচালনা করেছেন পেডাগ্র আন্তোনিহেবিগ। অভিনয়ে ছিলেন ডেনিস কুইড, স্টেলান স্কারগার্দ, নাসতাসহা কিন্সকি, এবং নাতাসা নিনকোভিক। এটি বসনিয় যুদ্ধের সময় জাতিসংঘের নিরাপদ জোনে একজন সার্বিয়ান নারী এবং তার নবজাত সন্তানের প্রতিরক্ষা সংক্রান্ত চলচ্চিত্র।
আবদুজ জহুর
আবদুজ জহুর (জন্ম: ১০ নভেম্বর ১৯২৫- মৃত্যু: ২২ মে ২০০৭) বাংলাদেশের মুক্তিযোদ্ধা, রাজনীতিবিদ ও সাবেক সাংসদ। তিনি ১৯৭০ সালের নির্বাচনে (সুনামগঞ্জ উত্তর এবং তাহিরপুর নির্বাচনী এলাকা) পূর্ব পাকিস্তানের প্রাদেশিক পরিষদের সদস্য (এমপিএ), ১৯৭৩ সালে তিনি সাবেক সিলেট-৫, দোয়ারাবাজার-ছাতক (বর্তমান সুনামগঞ্জ-৫ আসন) থেকে ও ১৯৯১ সালে সুনামগঞ্জ-৪ (বিশ্বম্ভরপুর-সুনামগঞ্জ সদর) আসন থেকে সাংসদ নির্বাচিত হন।
জন্ম ও প্রাথমিক জীবন
আবদুজ জহুর ১০ নভেম্বর ১৯২৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) সুনামগঞ্জ জেলার তাহিরপুর উপজেলার বিন্নাকুলি গ্রামে জন্মগ্রহণ করেন। তার পিতা মৃত ঠাকুর ধন তালুকদার ও মায়ের নাম আমেনা বেগম। সাত ভাই বোনের মধ্যে তিনি ছিলেন তিনি ছিলেন তৃতীয়।
শিক্ষা জীবন
আবদুজ জহুর ১৯৩৭ সালে রাজারগাঁও প্রাথমিক বিদ্যালয়ে দ্বিতীয় শ্রেণিতে ভর্তি হন। ১৯৩৮ সালে তিনি গৌরারং মধ্য ইংরেজি স্কুলে তৃতীয় শ্রেণিতে ভর্তি হন। সেখানে চার বছর লেখাপড়া করার পর মাধ্যমিক বৃত্তি পরীক্ষায় প্রথম বিভাগে পাশ করেন। পরবর্তীতে তিনি সুনামগঞ্জ জুবিলী উচ্চ বিদ্যালয়ে সপ্তম শ্রেণিতে ভর্তি হন এবং সেখান থেকে ম্যাট্রিক পাশের পর সিলেট এমসি কলেজ থেকে ১৯৫২ সালে বিএ ডিগ্রী লাভ করেন। এরপর উচ্চ শিক্ষার জন্য তিনি ঢাকা বিশ্ববিদ্যালয়ের আইন বিভাগে ভর্তি হন।
রাজনৈতিক ও কর্মজীবন
আবদুজ জহুরের ব্রিটিশ বিরোধী আন্দোলনে সক্রিয় ভূমিকা ছিল। ১৯৪৭ সালে সুনামগঞ্জ মহকুমা মুসলিম ছাত্র ফেডারেশনের সভাপতি নির্বাচিত হন তিনি। পরবর্তীতে গণতান্ত্রীক দলে যোগদান করে দেন। ১৯৫২ সালে ভাষা আন্দোলনে জড়িত ছিলেন। ১৯৫৪ সালে যুক্তফ্রন্ট নির্বাচনে সক্রিয় ভুমিকা পালন করেন। ১৯৫৫ সালে ৯২(ক) ধারা জারী হলে তিনি গ্রেফতার হয়ে দশ মাস জেল খাটেন। ১৯৬৯ সালে আওয়ামী লীগে যোগদান করেন। ১৯৫৯ সাল থেকে ১৯৬১ সাল পর্যন্ত সাতগাঁও হাই স্কুলে শিক্ষক হিসাবে যোগদান করে প্রধান শিক্ষকের দায়িত্ব পালন করেন। ১৯৭০ সালের নির্বাচনে (সুনামগঞ্জ উত্তর এবং তাহিরপুর নির্বাচনী এলাকা) প্রাদেশিক পরিষদের সদস্য নির্বাচিত হন। ১৯৭১ সালে মুক্তিযুদ্ধে সক্রিয় অংশ গ্রহণ করেন। ১৯৭৩ সালে তিনি সাবেক সিলেট-৫, দোয়ারাবাজার-ছাতক (বর্তমান সুনামগঞ্জ-৫ আসন) থেকে সংসদ সদস্য নির্বাচিত হন। ১৯৭৫ সালে শেখ মুজিব হত্যার পর তাকে গ্রেফতার করে প্রায় দুই বছর কারাগারে রাখা হয়।
জহুর ১৯৮০ সালে সুনামগঞ্জ জেলা আওয়ামী লীগের সাধারণ সম্পাদক নির্বাচিত হন। ১৯৮৮ সালে সুনামগঞ্জ জেলা আওয়ামী লীগের সভাপতি নির্বাচিত হন। ১৯৯৭ সালে দ্বিতীয় বার সভাপতি নির্বাচিত হয়ে মৃত্যুর পূর্ব পর্যন্ত এই দায়িত্ব পালন করেন। ১৯৯১ সালে সুনামগঞ্জ-৪ (বিশ্বম্ভরপুর-সুনামগঞ্জ সদর) আসন থেকে সাংসদ নির্বাচিত হন।
তিনি ১৯৭৯ সালের দ্বিতীয় জাতীয় সংসদ নির্বাচনে, ফেব্রুয়ারি ১৯৯৬ ও জুন ১৯৯৬ সালের সপ্তম জাতীয় সংসদ নির্বাচনে আওয়ামী লীগ থেকে নৌকা প্রতীক নিয়ে সুনামগঞ্জ-৪ (বিশ্বম্ভরপুর-সুনামগঞ্জ সদর) নির্বাচনী এলাকা থেকে প্রতিদ্বন্ধিতা করে পরাজিত হন।
পারিবারিক জীবন
তিনি ১৯৫৯ সালে সুনামগঞ্জের তাহিরপুরের বড়দল গ্রামের তালুকদার বাড়ীর মোহাম্মদ হুসেন তালুকদারের মেয়ে বেগম রহিমা জহুরকে বিয়ে করেন। তাদের ছয় ছেলে মেয়ের মধ্যে বড় মেয়ে ফাতেমা চৌধুরী স্বপ্না বর্তমানে আমেরিকা প্রবাসী, তারপর নাজমা বেগম তিনিও বর্তমানে আমেরিকা প্রবাসী, তৃতীয় এডভোকেট রীতা বেগম। ছেলে জুনেদ আহমেদ, ব্যবসা করেন বর্তমানে সুনামগঞ্জ, সুলতানা রাজিয়া নিতা এবং পাবেল আহমদ বর্তমানে আমেরিকা প্রবাসী।
জৈব পারঅক্সাইড
থাম্ব|200x200পিক্সেল|জৈব পারঅক্সাইডের সাধারণ গঠন জৈব পারঅক্সাইড এক প্রকার জৈব যৌগ, যার মধ্যে পারঅক্সাইড কার্যকরী মূলক (ROOR') বিদ্যমান। যদি R' হাইড্রোজেন মূলক হয়, তাহলে ঐসকল যৌগকে জৈব হাইড্রোপারঅক্সাইড অভিহিত করা হয়। পেরেস্টার-গুলোর সাধারণ গঠন RC(O)OOR। O−O বন্ধন সহজেই ভেঙে যায়, যার ফলে মুক্ত যৌগমূলক উৎপন্ন হয়। এতে RO. তৈরি হয়, যেখানে ডট দ্বারা অযুগ্ম ইলেকট্রন বুঝানো হয়। এরূপে পলিমারকরণ বিক্রিয়া সূচনা করতে (অর্থাৎ প্রয়োজনীয় যৌগমূলক উৎপাদন করতে) জৈব পার অক্সাইড উল্লেখযোগ্য ভূমিকা পালন করে। উদাহরণস্বরূপ, কাচতন্তুজাত প্লাস্টিক উৎপাদনে ইপোক্সি রেজিন কার্যক্ষম করে তুলতে এমইকেপি (মিথাইল ইথাইল কিটোন পারঅক্সাইড) ও বেনজোয়িল পারঅক্সাইড ব্যবহার করা হয়। তবে জৈব পার অক্সাইড আনস্যাচুরেটেড রাসায়নিক বন্ধন বিদ্যমান এরূপ বস্তুতে উদ্দেশ্যমূলকভাবে, কিংবা দুর্ঘটনাবশত বিস্ফোরণ সৃষ্টিকারী পলিমারকরণ বিক্রিয়া  সংঘটন করতে পারে।  অজৈব ও জৈব উভয় ধরনের পারঅক্সাইড বিরঞ্জক হিসেবে ভূমিকা রাখে।
বৈশিষ্ট্য
জৈব পারঅক্সাইডে O-O বন্ধনের দৈর্ঘ্য ১.৪৫ আর্মস্ট্রং। আবার R-O-O (R বলতে হাইড্রোজেন বা কার্বনকে বুঝানো হচ্ছে) কোণের পরিমাপ ১১০ ডিগ্রি (পানির অণুর বন্ধন কোণের কাছাকাছি)। আবার, C-O-O-R দ্বিস্তলকীয় বন্ধন কোণের পরিমাপ ১২০ ডিগ্রি। O-O বন্ধন তুলনামূলকভাবে দুর্বল  এবং এর বন্ধন ভাঙতে ৪৫-৫০ কিলোক্যালরি/মোল (১৯০-২১০ কিলোজুল/মোল) শক্তি ব্যয়িত হয়। এই মান কার্বন-কার্বন, কার্বন-হাইড্রোজেন এবং কার্বন-অক্সিজেন বন্ধন ভাঙার শক্তির অর্ধেক।
জৈব পারঅক্সাইডের উল্লেখযোগ্য উদাহরণ-
(২)পারঅক্সিএসিড এবং এস্টার- যে সকল জৈব যৌগে RC(O)OOH এবং RC(O)OOR'(R,R' =অ্যালকাইল ও অ্যারাইল)
(৩)ডাইঅ্যাসাইল পারঅক্সাইড (যে সকল যৌগে RC(O)OOC(O)R মূলক বিদ্যমান)
(৪)ডাইঅ্যালকাইল পারঅক্সাইড (এসব যৌগেও ROOR মূলক বিদ্যমান)
প্রস্তুতি
ডাইঅ্যালকাইল সালফেট ক্ষারীয় হাইড্রোজেন পারঅক্সাইডের সাথে বিক্রিয়া করে। এ পদ্ধতিতে অ্যালকাইল সালফেট অ্যালকাইল গ্রুপ ও সালফেট আয়ন উদ্বৃত্ত গ্রুপ (লিভিং গ্রুপ) গঠন করে। নিচে বিক্রিয়ার মাধ্যমে এটি দেখানো হলো:
এই পদ্ধতি প্রয়োগের ফলে চাক্রিক পারঅক্সাইড উৎপন্ন করাও সম্ভব। অ্যালকিন এর সাথে অক্সিজেনের ২,২ চাক্রিক সহযোগ বিক্রিয়া ঘটিয়ে চার সদস্যবিশিষ্ট ডাইঅক্সিটেন উৎপন্ন করা সম্ভব হয়।
বিক্রিয়া
লিথিয়াম অ্যালুমিনিয়াম হাইড্রাইড এর সাথে জৈব পারঅক্সাইডের বিক্রিয়া ঘটিয়ে অ্যালকোহল উৎপাদন করা যায়। নিম্নে বিক্রিয়ার মাধ্যমে এটি দেখানো হলো:
ফসফাইট এস্টার ও প্রান্তীয় ফসফিন সহযোগেও এ বিক্রিয়া ঘটানো সম্ভব হয়:
কিছু কিছু পারঅক্সাইড ঔষধ হিসেবেও কাজে লাগে। যেমন - আর্তেমিসিন এবং এর উপজাত আর্তেসুয়েনেট Plasmodium falciparum সৃষ্ট ম্যালেরিয়ার বিরুদ্ধে প্রতিষেধক হিসেবে কাজ করে। Schistosoma haematobium এর সংক্রমণের হাত থেকে দেহকে রক্ষা করতেও আর্তেসুনেট উল্লেখযোগ্য ভূমিকা পালন করে।
পারঅক্সাইডের গুণগত ও পরিমাণগত নিরূপণের জন্য বেশ কিছু বিশ্লেষণী পদ্ধতি অবলম্বন করা হয়। আয়োডিন-স্টার্চ বিক্রিয়া এর অন্যতম। এক্ষেত্রে পারঅক্সাইড, হাইড্রোপারঅক্সাইড এবং পারএসিড সংযোজিত পটাসিয়াম আয়োডাইডকে আয়োডিনে জারিত করে। জারিত আয়োডিন স্টার্চের সাথে বিক্রিয়া করে গাঢ় নীল বর্ণ সৃষ্টি করে। কিন্তু এর ফলে ভিন্ন ধরনের পারঅক্সাইড যৌগ আলাদা করা যায় না।
রাসায়নিক সংশ্লেষণ বিক্রিয়ায় তাপীয় বিয়োজন ধর্মের কারণে  জৈব পারঅক্সাইড অত্যন্ত উপযোগী।
নিরাপত্তা
জৈব পারঅক্সাইড অত্যন্ত শক্তিশালী জারক; এগুলো দেহত্বক, তুলা এবং কাঠমণ্ডের সাথে সহজেই বিক্রিয়া করতে পারে। তাই এ ব্যাপারে সতর্ক হওয়া প্রয়োজন।
পুওয়ানাই সাংওয়ান
পুওয়ানাই সাংওয়ান (ภูวนัย แสงวรรณ์) হলো একজন থাই অভিনেতা। ২০১৮ সালে প্রথমবারে মতো হোয়াট দ্য ডাক টিভি ধারাবাহিকে অভিনয়ের মাধ্যমে তার অভিনয়জীবনে পদার্পণ ঘটে।
অভিনয়
টেলিভিশন
জেমি লিন (পর্ন অভিনেত্রী)
জেমি লিন (নর্থরিজ, ক্যালিফোর্নিয়া, ফেব্রুয়ারি ২৫, ১৯৮১) একজন মার্কিন পর্নোগ্রাফিক অভিনেত্রী এবং ইরোটিক মডেল।
চাঁচল ২ সমষ্টি উন্নয়ন ব্লক
{{Infobox settlement }}
চাঁচল ২ সমষ্টি উন্নয়ন ব্লক হল ভারতের পশ্চিমবঙ্গ রাজ্যের মালদা জেলার চাঁচল মহকুমার অন্তর্গত একটি প্রশাসনিক বিভাগ। এই ব্লকটি চাঁচল থানার অন্তর্গত। মালতিপুর এই ব্লকের সদর।
ভূগোল
ভাকরি হলো চাঁচল ২ সমষ্টি উন্নয়ন ব্লকের একটি গ্রাম পঞ্চায়েত যা অক্ষ-দ্রাঘিমাংশে অবস্থিত। চাঁচল ২ ব্লকের আয়তন ২০৫.২২ বর্গ কিলোমিটার।
গ্রাম পঞ্চায়েত
চাঁচল ২ ব্লক অন্তর্গত গ্রাম পঞ্চায়েত গুলি হলো- ভাকরি, মালতিপুর, গৌরহান্ড, চন্দ্রপাড়া, জালালপুর, কশেম্পুর, ধানগড়া বিষ্ণপুর।
জনপরিসংখ্যান
২০১১ সালের জনগণনা অনুসারে, চাঁচল ২ ব্লকের জনসংখ্যা ২০৫,৩৩৩। এর মধ্যে ১০৫,৩৭৪ জন পুরুষ ও ৯৯,৯৫৯ জন মহিলা।
শিক্ষা
সামসি মহাবিদ্যালয় হলো এই ব্লকের একমাত্র উচ্চ শিক্ষা প্রতিষ্ঠান। এ ছাড়া ব্লক টি তে রয়েছে ৩১টি উচ্চবিদ্যালয়, ৮৬টি প্রাথমিক বিদ্যালয়।
ইন্দ্র (দেবতা)
ইন্দ্র (দেবনাগরী লিপি: इन्द्र বা इंद्र) হলেন সনাতন ধর্মের একজন বৈদিক দেবতা এবং স্বর্গের রাজা। তিনি আকাশ, বজ্রপাত, আবহাওয়া, বজ্র, ঝড়, বৃষ্টি, নদী প্রবাহ এবং যুদ্ধের সাথে জড়িত।  ইন্দ্রের পৌরাণিক কাহিনী এবং ক্ষমতা অন্যান্য ইন্দো-ইউরোপীয় দেবতা যেমন জুপিটার, পেরুন, পারকুনাস, জালমোক্সিস, তারানিস, জিউস ও থর এবং বৃহত্তর প্রোটো-ইন্দো-ইউরোপীয় পুরাণের অংশ ।
তিনি দ্বাদশ আদিত্যের মধ্য একজন। পুরাণ অনুযায়ী মহর্ষি কশ্যপ(আদি কারণ) ও অদিতি(অনন্ত আকাশ) হচ্ছেন তার পিতামাতা। বেদে ঋষিগণ তাঁকে দেবরাজ হিসেবে অভিহিত করেছেন, কারণ ইন্দ্র শক্তি দ্বারাই অন্যান্য দেবতা অর্থাৎ মহাবিশ্বের অন্যান্য শক্তি পরিচালিত হয়। ঋগ্বেদে সবচেয়ে বেশি ইন্দ্র স্তুত হয়েছেন। বৈদিক শাস্ত্রে ইন্দ্র কোনো প্রাকৃতিক দৃশ্যমান বস্তু বা মূর্তি নন, তিনি হচ্ছেন বৃষ্টিবর্ষণের কারণ, সূর্য। তিনি সেই কারণ যা বজ্রপাত, বৃষ্টি ও নদী প্রবাহিত করে। বেদ অনুযায়ী, ইন্দ্র হচ্ছেন ঈশ্বর বা পরমব্রহ্ম এর একটি গুণবাচক নাম যিনি ঈশ্বরের বর্ষণশক্তির বিকাশস্থল।
ব্যুৎপত্তি
"ইদি পরমৈশ্বর্য্যে" এই ধাতুর উত্তর "রন্" প্রত্যয় করে ইন্দ্র শব্দ সিদ্ধ হয়ে থাকে। "য় ইন্দতি পরমৈশ্বর্য্যবান ভবতি স ইন্দ্রঃ পরমেশ্বরঃ"। যিনি নিখিল ঐশ্বর্যশালী এজন্য সেই পরমাত্মার নাম ইন্দ্র।
ইন্দ্র শব্দটি সংস্কৃত ‘ইন্দ্’ ধাতু হতে আগত যা বর্ষণ নির্দেশাত্মক। এর সাথে “র” প্রত্যয় যোগ করে ‘ইন্দ্র’ শব্দ হয়। অতএব যিনি বৃষ্টি বর্ষণ করেন তিনিই ইন্দ্র।
বেদ-এ ইন্দ্র
বেদে ইন্দ্র একজন সর্বপ্রধান দেবতা। বৈদিক দেবগণের মাঝে ইন্দ্রস্তুতি সবচেয়ে বেশি গুরুত্ব পেয়েছে।  বেদের সর্বাধিক সংখ্যক সুক্ত রয়েছে ইন্দ্রের উদ্দেশ্যে উৎসর্গীকৃত। বৈদিক তেত্রিশ দেবতার মাঝে ইন্দ্র একজন। বেদে সূর্যের বারোটি রূপ অর্থাৎ দ্বাদশ আদিত্যকে দেবতা বলা হয়েছে। এর মাঝে ইন্দ্র হচ্ছে বৃষ্টিবর্ষণকারী সূর্য।
দেবরাজ ইন্দ্র
দেবগণের মাঝে ইন্দ্র হচ্ছেন প্রধান। তিনি ত্রিলোকের রাজা, দেব ও মনুষ্যগণের রাজা। মরুৎগণ (বায়ু) হচ্ছেন ইন্দ্রের সেনা।
ইন্দ্রের অস্ত্র
ইন্দ্রের অস্ত্র হচ্ছে বজ্র বা বিদ্যুৎ। ত্বষ্টা ইন্দ্রের জন্য দধীচি বা দধ্যঞ্চের অস্থি দ্বারা বজ্র নির্মাণ করেন। মহাভারত ও পুরাণ অনুযায়ী দধীচি মুনি জগৎ কল্যাণে নিজ দেহ দান করলে তার মস্তকের অস্থি দিয়ে বিশ্বকর্মা বজ্র নামক অস্ত্র তৈরি করেন। দধীচির মস্তক ছিল অশ্বের মস্তক। সেই ছিন্ন মস্তক ইন্দ্র লাভ করেন।
ইন্দ্রের অসুর বধ
থাম্ব|ইন্দ্র বৃত্রাসুরকে হত্যা করেন (ঋগ্বেদের গল্প, ভাগবতে বৈশিষ্ট্যযুক্ত) তিনি বহু দানবকে যুদ্ধে বধ করেছেন। তিনি সোমপান পূর্বক শুষ্ণ, চুমুবি, ধুনি, শম্বব, পিপ্রু, বল, অর্বুদ, কুযব প্রভৃতি বহু অসুর বধ করেছেন। বজ্রের দ্বারা ইন্দ্রের বৃত্রবধ করার একটি গুরুত্বপূর্ণ রূপক উপাখ্যান বেদে উল্লেখ পাওয়া যায়। যার জন্য তার আরেক নাম ‘বৃত্রহন্তা’। ইন্দ্রের বৃত্রবধে সহায়ক ছিলেন মরুৎগণ। ত্বষ্টার পুত্র হচ্ছে বৃত্র। ‘বৃ’, ‘বৃৎ’ অথবা ‘বৃধ’ ধাতু থেকে বৃত্র শব্দ নিষ্পন্ন হয়েছে। আচ্ছাদন হেতু, বর্তমান বা বিচরণ হেতু বা বর্ধন হেতু বৃত্র শব্দের বৃত্রত্ব। মেঘ অন্তরীক্ষ আচ্ছাদন করে, অন্তরীক্ষে বর্তমান থাকে, অন্তরীক্ষে বিচরণ করে, বর্ধিত করে। আকাশ বা সূর্য আচ্ছাদনকারী মেঘই বৃত্র। বৃত্রের অপর নাম অহি বা সর্প। অহি ষোলো পাকে ইন্দ্রকে আবৃত করেছিল। বৃষ্টিপাতে বাদাসৃষ্টিকারী কুণ্ডলীকৃত সর্পাকার মেঘ দেখে ঋষিগণ অহি বা সর্প কল্পনা করেছিলেন যা সূর্যকে আবেষ্ঠিত করেছিল। ইন্দ্র বৃত্রকে হত্যা করেন। বৃত্রবধের ফলে বৃষ্টিধারা পতিত হয়ে সমুদ্রাভিমুখী হয়। মূলত এটি হচ্ছে প্রকৃতির একটি ঘটনাকে যেখানে সূর্য, বৃষ্টি বিঘ্নকারীকে মেঘকে বজ্রের দ্বারা বধ করে বৃষ্টি বর্ষণ করানোর বর্ণনা হয়েছে। যার ফলে রুদ্ধগতি নদীসমূহ বেগের সাথে সমুদ্রে প্রবাহিত হয়। ডঃ দাসের মতে, বৃত্র অন্ধকারের দানব, এবং সূর্যের এক মূর্তি ইন্দ্র অন্ধকারের দানবকে হত্যা করে আলোক আনয়ন করেন।
আবার কোনো কোনো পণ্ডিত ইন্দ্রের বৃত্রবধকে ঐতিহাসিক ব্যাখ্যা প্রদান করেছেন। ইন্দ্রের বৃত্রবধকে আর্য-অনার্য সংঘর্ষ বলে মনে করেন। ইন্দ্র ছিলেন শ্বেতকায় আর্যজাতির একজন মানবীয় নেতা, যিনি ভারতবর্ষের আদিম অনার্য অধিবাসীদের সাথে যুদ্ধ করে ভারতে আর্যজাতির প্রাধান্য প্রতিষ্ঠিত করেছিলেন। এই সংঘর্ষকে বেদে ইন্দ্র-বৃত্র বিরোধ নামে সংরক্ষণ করা হয়েছে। কেউ কেউ আবার আর্যজাতি ও সেমিটিক জাতির সংঘর্ষের সন্ধান পেয়েছেন বৃত্রাসুর ও ইন্দ্র সংগ্রামে। ম্যাক্স মুলারের মতে বেদের বৃত্রবধ কাহিনী গ্রিক মহাকবি হোমারের ট্রয় যুদ্ধের কাহিনীর মূল। তার মতে বেদের সময় ট্রয়যুদ্ধের Helen, বেদের পাণিগণ(Ponis) ট্রয়ের প্যারিস (Paris) নাম গ্রহণ করেছে। আচার্য যোগেশ চন্দ্র লিখেছেন, “ঋগ্বেদের বৃত্র গ্রিক পুরাণের হাইড্রা। হারকিউলিস হাইড্রা বধ করেছিলেন।” রামনাথ সরস্বতীর প্রাচীন গ্রিক দেবতা ‘জিউসের সাথে ইন্দ্রের তুলনা করেছেন। ইন্দ্রের ন্যায় জিউসের অস্ত্রও ছিল বজ্র। অনেকের মতে এসব ব্যাখ্যা নিতান্তই কল্পনা।
আবেস্তায় ইন্দ্র
পার্সিক ধর্মগ্রন্থ আবেস্তায় ইন্দ্রোপাসনা দেখা যায়।  ইন্দ্রকে ‘বেরেথরঘ্ন’ =সং বৃত্রঘ্ন বা বৃত্রহন্তা বলা হয়েছে। তবে সেখানে ইন্দ্রের প্রতি দ্বেষভাবের প্রকাশও হয়েছে। ইন্দ্রকে সেখানে দেবতার পরিবর্তে দানব হিসেবে দেখা হয়।
তথ্যসূত্র
<references group="lower-alpha" />
জন এম্বুরি
জন আর্নেস্ট এম্বুরি (John Emburey; জন্ম: ২০ আগস্ট, ১৯৫২) লন্ডনের পেকহাম এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স, নর্দাম্পটনশায়ার, বার্কশায়ার ও দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন ‘এম্বার্স’, ‘আর্নি’, ‘নাকল’ ডাকনামে পরিচিত জন এম্বুরি। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও ডানহাতে ব্যাটিংয়ে পারদর্শীতা দেখিয়েছেন তিনি।
খেলোয়াড়ী জীবন
২৪ আগস্ট, ১৯৭৮ তারিখে নিউজিল্যান্ডের বিপক্ষে তার টেস্ট অভিষেক হয়।
একমাত্র ক্রিকেটার হিসেবে ১৯৮১-৮২ ও ১৯৮৯-৯০ মৌসুমে দুইবার ইংল্যান্ড দলের সদস্যরূপে নিষিদ্ধঘোষিত দক্ষিণ আফ্রিকা সফরে যান। বর্ণবৈষম্যবাদের কারণে তৎকালীন সময়ে টেস্ট অঙ্গন থেকে দক্ষিণ আফ্রিকাকে নিষেধাজ্ঞা প্রদান করা হয়েছিল। গ্রাহাম গুচের প্রকাশিত সফরকালীন দিনপঞ্জীতে এম্বুরিকে শুধুমাত্র কু ক্লাক্স ক্লানের সদস্যরূপে পোশাক পরিহিত অবস্থায় চিত্রিত করা হয় ও প্রথম বিদ্রোহী সফরের সংবাদ প্রকাশের ঠিক পূর্বক্ষণে তার অন্তর্ভূক্তির কথা জানানো হয়।
১৯৮৮ সালে এম্বুরি স্বল্পসময়ের জন্য ইংল্যান্ডের টেস্ট অধিনায়কত্ব করেছিলেন যা অ-প্রসিদ্ধ চার অধিনায়কের গ্রীষ্মকাল নামে পরিচিত ছিল। ওয়েস্ট ইন্ডিজের বিপক্ষে প্রথম টেস্টের পর মাইক গ্যাটিংকে অধিনায়কের দায়িত্ব থেকে অব্যহতি দেয়া হলে এম্বুরি পরবর্তী দুই টেস্টে অধিনায়কত্ব করেন। তবে উভয়ক্ষেত্রেই দল পরাজিত হয়েছিল। এম্বুরিকেও অব্যহতি দেয়া হয় ও ক্রিস কাউড্রে তার স্থলাভিষিক্ত হন। কাউড্রে মাত্র এক টেস্টে অধিনায়কত্ব করার পর গ্রাহাম গুচকে এ দায়িত্বভার প্রদান করা হয়েছিল।
টেস্ট জীবনের শেষদিকে এম্বুরিকে ইংল্যান্ডের পক্ষে সিরিজের একটি টেস্টে অংশগ্রহণ করতে দেখা যায়। ১৯৯৩ সালে অস্ট্রেলিয়া ও ১৯৯৫ সালে ওয়েস্ট ইন্ডিজের বিপক্ষে মাঠে নামেন তিনি।